b'\n_START_ARTICLE_\nGabriel Doroban\xc8\x9bu\n_START_SECTION_\nBiografie\n_START_PARAGRAPH_\nA absolvit Liceului Teoretic \xe2\x80\x9eTudor Vladimirescu\xe2\x80\x9d din Bucure\xc8\x99ti, Sec\xc8\x9bia umanist\xc4\x83 \xc8\x99i \xc8\x98coala Popular\xc4\x83 de Art\xc4\x83, Sec\xc8\x9bia Canto, clasa profesoarei Florica Or\xc4\x83scu . A fost membru al corului de copii la Palatul Copiilor, timp de 7 ani \xc8\x99i a studiat \xc3\xaen particular pianul cu Fromi Moreno \xc8\x99i art\xc4\x83 actoriei cu Tamara Scarlatos._NEWLINE_\xc3\x8en anul 1980 a participat la concursul \xe2\x80\x9eBucure\xc8\x99ti 80\xe2\x80\x9d \xc8\x99i a ob\xc8\x9binut Premiul al III-lea la sec\xc8\x9biunea muzic\xc4\x83 u\xc8\x99oar\xc4\x83, iar \xc3\xaen anul 1981 a participat la Festivalul de interpretare \xe2\x80\x9eM\xc4\x83r\xc8\x9bi\xc8\x99or\xe2\x80\x9d de la Dorohoi, unde a ob\xc8\x9binut trofeul \xe2\x80\x9eM\xc4\x83r\xc8\x9bi\xc8\x99or\xe2\x80\x9d._NEWLINE_A debutat ca interpret de muzic\xc4\x83 u\xc8\x99oar\xc4\x83 \xc3\xaen anul 1983, la v\xc3\xa2rsta de 30 de ani, \xc3\xaen cadrul Festivalului Concurs de la Mamaia, unde ob\xc8\x9bine Men\xc8\x9biune la Sec\xc8\x9biunea Interpretare, cu melodia Ochii t\xc4\x83i (compozitor Vasile Veselovschi, versuri Mihai Maximilian), melodie devenit\xc4\x83 ulterior \xc8\x99lag\xc4\x83r._NEWLINE_A lucrat timp de cinci ani \xc3\xaen calitate de proiectant \xc3\xaentr-un atelier de proiectare._NEWLINE_De-a lungul carierei a efectuat turnee \xc3\xaen Statele Unite ale Americii, Germania, Italia, Belgia, Anglia,  Republica Moldova, Israel, Spania, Kuweit, etc.\n_START_SECTION_\nFilmografie\n_START_PARAGRAPH_\nTrupa de show, 2008; Dramaticus, 2009; Tab\xc4\x83ra lui Dorobel, regia Dumitru Cucu, (2011); Pe\xc8\x99tele verde, regia Dumitru Cucu, (2017).'